Publication: Magyar Közlöny
Issue: MK-2011-19 (Year: 2011, Number: 19)
Era: contemporary
Section: 2011. évi II. törvény
Paragraph Index: 12

1. cikk Értelmezõ rendelkezések A jelen Egyezmény alkalmazásában „terrorcselekmény” alatt bármely, a függelékben szereplõ nemzetközi szerzõdés hatálya alá tartozó és ott meghatározott bûncselekményt kell érteni. Bármely olyan állam vagy az Európai Közösség, amely nem részese a függelékben szereplõ valamely szerzõdésnek, a megerõsítõ, elfogadási, jóváhagyási vagy csatlakozási okirat letétbe helyezésekor olyan nyilatkozatot tehet, hogy a jelen Egyezmény rá vonatkozó alkalmazása során úgy kell tekinteni, mintha az adott szerzõdés a függelékben nem szerepelne. Ezen nyilatkozat hatályát veszti, amint a szerzõdés a nyilatkozatot tett Fél tekintetében hatályba lép, amirõl a Fél értesíti az Európa Tanács Fõtitkárát.

Source: https://magyarkozlony.hu/hivatalos-lapok/b5aeb59e541007e44ecbc68ca8f944163b22e779/dokumentumok/b23bcd389f4b0df1ddec6c460df2e702f1701639/letoltes